वह लछमनपुर के उस सूती मिल के परिवेश में भी जिंदा रहती है, जहाँ मजदूरों का शोषण किया जा रहा होता है। और उस आदिवासी समाज में भी, जिसे मुख्यधारा समाज की पँजीवादी शक्तियाँ गंदला और विषाक्त करने में; उसकी खनिज सम्पदा को सत्ता के साथ मिलकर लूटने में लगी रहती है। मैना ही आदिवासी-जीवन-समाज की धार का प्रतीक बनती है। जिसके प्रयास –जनखदान, को तो निरस्त किया जा सकता है, किंतु उसकी धार- आदिवासी जीवन-समाज की एकाशक्ति और उनकी संगठित प्रतिकार चेतना को खत्म करना संभव नहीं होता है। यही इस उपन्यास की मूल संवेदना होती है।